
Ministru kabineta noteikumi Nr. 764
Rīgā 2023. gada 19. decembrī (prot. Nr. 62 20. §)
Grozījumi Ministru kabineta 2021. gada 21. decembra noteikumos Nr. 864 "Kārtība, kāda piešķir un izmaksā ģimenes valsts pabalstu un piemaksu pie ģimenes valsts pabalsta par bērnu ar invaliditāti"
Izdoti saskaņā ar Valsts sociālo pabalstu likuma 6. panta trešo daļu, 15. panta pirmo daļu, 16. panta pirmo daļu un 17. panta pirmo un otro daļu
· 1. Izdarīt Ministru kabineta 2021. gada 21. decembra noteikumos Nr. 864 "Kārtība, kāda piešķir un izmaksā ģimenes valsts pabalstu un piemaksu pie ģimenes valsts pabalsta par bērnu ar invaliditāti" (Latvijas Vēstnesis, 2021, 248. nr.) šādus grozījumus:
· 1.1. izteikt noteikumu nosaukumu šādā redakcijā:
· "Kārtība, kādā piešķir un izmaksā ģimenes valsts pabalstu un piemaksu pie ģimenes valsts pabalsta par bērnu ar invaliditāti";
· 1.2. izteikt 6. punktu šādā redakcijā:
· "6. Piemaksas par bērnu ar invaliditāti apmērs ir 160 euro mēnesī.";
· 1.3. papildināt ar 28. punktu šādā redakcijā:
· "28. Piemaksu Valsts sociālās apdrošināšanas aģentūra piešķir, pārrēķina un izmaksā šādā kārtībā:
· 28.1. par laikposmu no 2024. gada 1. janvāra līdz 2024. gada 29. februārim piemaksu piešķir un izmaksā tādā apmērā, kādu noteica normatīvais regulējums līdz 2023. gada 31. decembrim;
· 28.2. par laikposmu no 2024. gada 1. janvāra līdz 2024. gada 29. februārim veic piemaksas pārrēķinu atbilstoši šo noteikumu 6. punktā minētajam piemaksas apmēram un nodrošina piemaksas starpības izmaksu līdz 2024. gada 31. martam."
· 2. Noteikumi stājas spēkā 2024. gada 1. janvārī.

